wickkiey/tamil-wikipedia-chunked huggingface dataset:
# இந்தியாவின் அலுவல் மொழிகள்

## ஒன்றியத்தின் அலுவல்மொழிகள்

### நாடாளுமன்ற நடவடிக்கைகளும் சட்டங்களும்

இந்திய அரசியலமைப்பு நாடாளுமன்ற அவை நடைவடிக்கைகளுக்குப் பயன்படுத்தும் மொழிக்கும் சட்டங்கள் உருவாக்கப்படும் மொழிக்கும் வேறுபாட்டை வரையறுத்துள்ளது. நாடாளுமன்றம் தனது அவை நடைவடிக்கைகளை ஆங்கிலம் அல்லது இந்தியில் நடத்தும். ஆங்கிலத்தின் பயன்பாடு 15 ஆண்டுகளில் முடிவடைவதாக இருந்ததை, நாடாளுமன்றம் அலுவல் மொழிகள் சட்டம் 1963 நிறைவேற்றியதன் மூலம் நீட்டித்துள்ளது. தவிரவும், இந்தி அல்லது ஆங்கிலத்தில் உரையாட இயலாத உறுப்பினர், அவைத்தலைவர் அனுமதியுடன், தனது தாய்மொழியில் பேசலாம்.  
மாறாக, அரசியலமைப்பு அனைத்து அதிகாரமிக்க சட்ட உரைகளும், நாடாளுமன்ற மசோதாக்களும் சட்டபூர்வ ஆவணங்களும் உட்பட, ஆங்கிலத்தில் இருக்க வேண்டும் என்று வரையறுத்துள்ளது; நாடாளுமன்றம் மாறாக விரும்புமானால் இதற்குத் திருத்தம் கொணரலாம். இத்தகைய திருத்தம் எதனையும் நாடாளுமன்றம் கொண்டு வரவில்லை; தொடர்பாக அனைத்துச் சட்டங்களும் ஆவணங்களும், ஆங்கிலத்தின் உரையே அதிகாரபூர்வமாக இருக்குமெனினும், இந்தியிலும் மொழி மாற்றம் செய்யப்பட வேண்டும் என்று தீர்மானம் நிறைவேற்றியுள்ளது.
# இந்தியாவின் அலுவல் மொழிகள்

## ஒன்றியத்தின் அலுவல்மொழிகள்

### நீதிமன்றங்கள்

இந்திய அரசியலமைப்பின்படி நாட்டின் உயரிய நீதிமன்றமான உச்ச நீதிமன்றத்திலும் மாநில உயர் நீதிமன்றங்களிலும் ஆங்கிலமே நடைமுறை மொழியாக இருக்கும் என வரையறுத்துள்ளது. இதனை மாற்றக்கூடிய அதிகாரம் நாடாளுமன்றத்திற்கு கொடுக்கப்பட்டுள்ளபோதிலும் இந்த அதிகாரத்தை இதுவரை பயன்படுத்த வில்லை.
# இந்தியாவின் அலுவல் மொழிகள்

## ஒன்றியத்தின் அலுவல்மொழிகள்

### நிர்வாகம்

தனது அலுவல் பணிகளில் இந்தியின் பயன்பாட்டை நடுவண் அரசு கூடுதலாக்க வேண்டும்;  
நடுவண் அரசின் பொதுமக்களுக்கு உரித்தான பெரும்பாலான நிர்வாக ஆவணங்கள் இந்தியிலும் ஆங்கிலத்திலும் வெளியிடப்பட வேண்டும் என்று அலுவல்மொழிச் சட்டம் குறிப்பிட்டுள்ளது. அலுவல் மொழி விதிகள் மாறாக நடுவண் அரசின் அலுவலகங்களுக்குள்ளே தகவல் பரிமாற்றங்கள் கூடுதலாக இந்தியில் இருக்க வேண்டும் என வரையறுத்துள்ளது; இந்த விதிகள் தமிழ் நாட்டிற்கு செல்லாதாகையால் அங்குள்ள அலுவலகங்களுக்கு விலக்கு அளிக்கப்பட்டுள்ளது.). நடுவண் அரசின் இரு துறை/ அமைச்சரகங்களிடையே இந்தியிலோ ஆங்கிலத்திலோ இருக்கலாம்; வேண்டுமானால் மற்ற மொழியில் மொழிமாற்றம் கொடுக்கலாம். ஒரே துறையின் கீழ் அலுவலகங்களிடையேயான தகவல்கள் இந்தி பேசும் மாநிலமானால் இந்தியில் மட்டுமே இருக்க வேண்டும்; பிற மாநிலங்களில் இந்தி அல்லது ஆங்கிலத்திலும், பெறும் அலுவலகத்தில் உள்ள பணியாளர்களுக்குள்ள இந்தி அறிவின் வீதத்தின்படி கூடுதலான இந்திப் பயன்பாடும் அறிவுறுத்தப்பட்டுள்ளது. கோப்புகளில் உள்ள குறிப்புகளும் குறிப்பாணைகளும் இந்தியிலோ ஆங்கிலத்திலோ இருக்கலாம்; விரும்பியவருக்கு மற்ற மொழியில் மொழிமாற்றம் செய்து கொடுப்பது அரசின் கடமையாகும்.  
தவிர, எந்த அரசு அலுவலகம் அல்லது அதிகாரி மீதான முறையீட்டை ஓர் இந்தியக் குடிமகன் எந்தவொரு இந்திய மொழியிலும் கொடுக்க அரசியலமைப்பின்படியான உரிமை கொண்டவராவார்.
# இந்தியாவின் அலுவல் மொழிகள்

## ஒன்றியத்தின் அலுவல்மொழிகள்

### செயலாக்கம்

இந்திய அரசு இந்தி மொழியின் பயன்பாட்டை கூட்டிட பல்வேறு முயற்சிகளை மேற்கொண்டு வருகிறது. மண்டல இந்தி செயல்திட்ட அலுவலகங்களை பெங்களூரு, கொச்சி, மும்பை, கொல்கத்தா, குவஹாட்டி, போபால், தில்லி மற்றும் காசியாபாத்தில் அமைத்து நடுவண் அரசு அலுவலகங்களிலும் பொதுத்துறை நிறுவனங்களிலும் இந்தி மொழியின் செயல்பாட்டை கண்காணித்து வருகிறது. ஓர் அலுவலகத்தின் கடிதப் போக்குவரத்தில் எத்தனை விழுக்காடு இந்தியில் இருத்தல் வேண்டும் என்பதற்கு அலுவல்மொழி அலுவலகம் ஆண்டு இலக்குகளை தீர்மானிக்கிறது. 1976ஆம் ஆண்டிலிருந்து அமைக்கப்படும் அலுவல்மொழி குறித்த நாடாளுமன்றக் குழு இந்த முன்னேற்றங்களை காலமுறை தோறும் மீளாய்வு செய்து குடியரசுத் தலைவருக்கு அறிக்கை சமர்ப்பிக்கிறது. இந்தியின் நிலை உயர்வை கண்காணித்து கொள்கை முடிவுகளை எடுக்க 1967ஆம் ஆண்டில் *கேந்திரிய இந்தி சமிதி* ஏற்படுதப்பட்டது. பத்து நடுவண் அரசு அலுவலகங்கள் உள்ள ஒவ்வொரு நகரத்திலும் நகர அலுவல்மொழி செயல்திட்ட குழு ஏற்படுத்தப்பட்டு இந்தியில் கூடுதலாக அலுவல் புரியும் பணியாளர்களுக்குப் பரிசுகளும் ஊக்கத்தொகைகளும் வழங்கப்படுகின்றன. அனைத்து நடுவண் அரசு அலுவலகங்களிலும் பொதுத்துறை நிறுவனங்களிலும் இந்தியின் பயன்பாட்டை கூட்டிட இந்திப் பிரிவு அமைக்கப்பட்டுள்ளது.
# இந்தியாவின் அலுவல் மொழிகள்

## மாநில அலுவல் மொழிகள்

, ஆங்கிலம், மற்றும் பிராந்திய மொழியை அலுவல் மொழியாக கொண்ட இந்திய மாநிலங்கள் வரைபடம்]]
இந்திய அரசியலமைப்பு மாநிலங்களில் அரசுப்பணிகளுக்கான அலுவல்மொழியை குறிப்பிடவில்லை; அந்தந்த மாநிலங்களே, அவற்றின் சட்டபேரவைகளின் மூலம், இந்தி அல்லது தங்கள் மாநிலத்தில் பயன்படுத்தப்படும் எந்தவொரு மொழிகளை தங்கள் அலுவல்மொழிகளாக தீர்மானித்துக் கொள்ளலாம். இது அரசியலமைப்பின் எட்டாவது அட்டவணையில் உள்ள மொழியாகக் கூட இருக்க வேண்டியதில்லை; காட்டாக, திரிபுராவில் கொக்பொரோக் , மிசோரமில் மிசோ , மேகாலயாவில் காசி, காரொ மற்றும் சைந்தியா, புதுச்சேரியில் பிரெஞ்சு அலுவல்மொழிகளாக தெரிந்தெடுக்கப்பட்டுள்ளன.
# இந்தியாவின் அலுவல் மொழிகள்

## மாநில அலுவல் மொழிகள்

### மாநிலங்கள்

| 1. | ஆந்திரப் பிரதேசம் | தெலுங்கு | உருது |
| --- | --- | --- | --- |
# இந்தியாவின் அலுவல் மொழிகள்

## மாநில அலுவல் மொழிகள்

### ஒன்றியப் பகுதிகள்

| 1. | அந்தமான் நிக்கோபார் தீவுகள் | இந்தி, ஆங்கிலம் |
| --- | --- | --- |
# எக்ஸில்

**எக்ஸில்** பிரான்சில் இருந்து வெளிவந்த ஒரு தமிழ்ச் சஞ்சிகை. தற்போது நின்றுவிட்டது. 13 இதழ்கள் வெளிவந்தவை. முதல் மூன்று இதழ்கள் ஜெபா. விஜி. கலைச்செல்வன் லக்ஸ்மி ஸ்ராலின். கற்சுறா ஆகியோர் இணைந்து வெளியிட்டார்கள். மூன்றாவது இதழுடன் முரண்பாடு( என்ன முரண்பாடு என்பது 4வத இதழின் முகப்பில் உள்ளது) கொண்டவர்களான கலைச் செல்வன் லக்ஸ்மி ஆகியோரை வெளியேற்றிய பின் ஜெபா விஜி ஸ்ராலின் கற்சுறா ஆகியோர் இணைந்து மிகுதி இதழ்களை வெளிக் கொண்டு வந்தார்கள்.எக்ஸில் வெளியீட்டகத்திற்கு ஊடாகப் பல நூல்கள் வெளிவந்துள்ளன. அவற்றுள் க. கலாமோகனின் நிஷ்டை சக்கரவர்த்தியின் யுத்தத்தின் இரண்டாம் பாகம் ஸ்ராலினின் தமிழீழப் புரட்டு மற்றும் மட்டக்களப்புத் தமிழகம் மீள் பதிப்பு ஆகியவை அடங்கும். (தகவல்- பதிவு கற்சுறா-07 -04-2021)
# தொண்டைமானாறு

**தொண்டைமானாறு** (*Thondaimanaru*) இலங்கையின் யாழ்ப்பாண மாவட்டத்திலுள்ள வடமராட்சியின் பிரதேசங்களில் ஒன்று.
# தொண்டைமானாறு

## தொண்டைமானாறு நீரேரி

கடலுடன் கலக்கும் தொண்டைமானாறு நீரேரி ஆனையிறவு முதல் நீண்டுள்ளது.
# தொண்டைமானாறு

## செல்வச்சந்நிதி முருகன் ஆலயம்

வரலாற்றுப் பிரசித்தி பெற்ற தொண்டைமானாறு செல்வச்சந்நிதி முருகன் ஆலயம் இங்கு அமைந்துள்ளது. செல்வச்சந்நிதியில் ஓடும் நன்னீரேரி வல்லிநதி என்று முன்னர் அழைக்கப்பட்டது
# தொண்டைமானாறு

## தொண்டைமானாறு வீரகத்திப்பிள்ளை மகாவித்தியாலயம்

இப்பிரதேசத்தின் ஒரேயொரு பாடசாலையாக தொண்டைமானாறு வீரகத்திப்பிள்ளை மகாவித்தியாலயம் அமைந்துள்ளது..இது ஆரம்பித்து நூறாண்டுகள் கடந்த பாடசாலையாகும். இதன் தாபகர் திரு சி. வீரகத்திப்பிள்ளை ஆவார்.
# தொண்டைமானாறு

## வரலாற்றுச் சிறப்பு

- செல்வச் சந்நிதி
- சங்கிலியன் ஆட்சிக்காலத்துடன் தொடர்புபட்ட வரலாற்று முக்கியத்துவம் மிக்க சில எச்சங்கள் இன்றும் இப்பிரதேசத்திலும் அயற்பிரதேசத்திலும் உள்ளன. அவற்றுள் முக்கியமானவை:-
- கெருடாவில் வீரமாகாளி அம்மன் ஆலயம்
- காட்டுப்புலம் கோட்டைகாடு
- கெருடாவில் மண்டபக்காடு
- தொட்டிலடி கந்தசுவாமி கோயில்
- கப்பல் கட்டும் தொழில் இப்பிரதேசத்தின் பண்டைய சிறப்புப் பெற்ற தொழிலாக இருந்துள்ளது.
# தொண்டைமானாறு

## அறியப்பட்ட நபர்கள்

- மு. நவரத்தினசாமி, நீச்சல் வீரர்
- குந்தவை, எழுத்தாளர்
# தொண்டைமானாறு

## வெளியிணைப்பு

- thondaimanaru.org
# சுவாமி அஜராத்மானந்தா

**சுவாமி அஜராத்மானந்தா** (1950 - மே 21, 2011) கிழக்கிலங்கையில் மட்டக்களப்பு இராமகிருஷ்ண மட முதல்வராக இருந்தவர்.
# சுவாமி அஜராத்மானந்தா

## வாழ்க்கைச் சுருக்கம்

மட்டக்களப்பு வாழைச்சேனையின் தளவாய் என்ற ஊரைச் சேர்ந்த இவரின் இயற்பெயர் முத்துக்குமார். மட்டக்களப்பு சிவானந்தா தேசிய பாடசாலையில் கல்வி பயின்ற இவர் அங்கு படித்துக்கொண்டிருந்தபோதே ஆன்மிகத்தில் ஈடுபட்டார். பின்னர் இந்தியா சென்று அங்குள்ள இராமகிருஷ்ண மடத்தில் பணியாற்றியதுடன் குருப்பட்டத்தையும் அங்கேயே பெற்றுக்கொண்டார். இதனைத் தொடர்ந்து தனது 50வது வயதில் சுவாமியாக அறிவிக்கப்பட்டதுடன் இந்தியா மற்றும் கொழும்பில் உள்ள இராமகிருஷ்ண மடங்களில் பணியாற்றினார்.  
1987 ஆம் ஆண்டு தொடக்கம் மட்டக்களப்பு இராமகிருஷ்ண மடத்தில் ஆன்மிகப் பணியாற்றி வந்த அஜராத்மானந்தா, சுவாமி ஜீவானந்த மகராஜ் மகாசமாதி அடைந்ததையடுத்து மட்டக்களப்பு இராமகிருஷ்ண மடத்தின் தலைவராகப் பணியாற்றி வந்தார்.
# சுவாமி அஜராத்மானந்தா

## மறைவு

சுவாமி அஜராத்மனாந்தா இந்தியாவிலுள்ள மருத்துவ மனையொன்றில் சிகிச்சை பெற்று மட்டக்களப்பிற்கு வந்த நிலையிலேயே மீண்டும் சுகயீனமுற்று மட்டக்களப்பு தனியார் மருத்துவ மனையில் 2011, மே 15 இல் சிகிச்சைக்காக அனுமதிக்கப்பட்டு மே 21 இல் காலமானார்.
# அபிநயம்

**அபிநயம்** என்பது கதாபாத்திரத்திற்கேற்ப கருத்துக்களையும், உணர்ச்சிகளையும் வெளிப்படுத்தும் கலை. அதாவது ஒரு கதையிலோ அல்லது பாடலிலோ வரும் ஒவ்வொரு வார்த்தையினது கருத்தையும் வாயினாற் சொல்லாது கையினாலும், தலை, கண், கழுத்து, இடை, வயிறு முதலிய அங்கங்களினாலும் பார்ப்பவர் எளிதில் புரிந்து கொள்ளும் வண்ணம் செய்யப்படும் செய்கையே அபிநயம் ஆகும். அபிநயம் இரண்டு வழிகளால் சித்தரிக்கப்படுகிறது. ஒன்று உலக வழக்கு. இது லோக தர்மி எனப்படும். மற்றொன்று நாடகவழக்கு. இது உலக வழக்கிற்கு சற்று அப்பாற்பட்டு கலைவடிவத்திற்கு முதலிடம் அளிக்கும். இது நாடக தர்மி எனப்படும். உலக வழக்கிற்கு எடுத்துக்காட்டு உண்மையான கண்ணீர். கண்ணீர் சிந்துவது போல் நடிப்பது நாடக வழக்காகும். அபிநயத்தில் நடிப்பு, பாவம் பல்வேறு அங்க நிலைகள் போன்றவை ஆடுபவரின் மன எழுச்சிகளை உணர்த்தப் பயன்படுகின்றன. மேலும் **அபிநயம்** என்ற கலைக்கு அதிபதியான சரஸ்வதி தேவியே விளங்குவதால். அவளே *அபிநய சரஸ்வதி*, *அபிநய தேவி*, *அபிராமி தேவி* என்று அழைக்கப்படுகிறாள்.
# அபிநயம்

## வகைகள்

பரத நாட்டியத்தில் நான்கு விதமான அபிநயங்கள் அபிநயிக்கப்படுகின்றன.
அவையாவன:
- ஆகார்ய அபிநயம்
- வாசிக அபிநயம்
- ஆங்கிக அபிநயம்
- சாத்விக அபிநயம்
# அபிநயம்

## வகைகள்

### ஆகார்ய அபிநயம்

அலங்காரம் மூலம் அபிநயித்தல் ஆகார்ய அபிநயம் எனப்படும். முக ஒப்பனை, உடை, அணி அலங்காரம், மேடை அமைப்பு முதலியவை பரத நாட்டியத்தில் முக்கிய இடம் பெறுகின்றன. சிவனாக ஒருவர் ஆட வேண்டுமென்றால் அவர், சடாமுடி, பிறைச்சந்திரன், பாம்பு, புலித்தோல், நெற்றியில் திருநீறு முதலான ஒப்பனைகளைச் செய்துகொள்ள வேண்டும். இந்த ஒப்பனைகள் அவரைச் சிவனாக உணர்த்தும். இவ்வாறு அபிநயம் செய்வது ஆகார்ய அபிநயம் எனப்படும்.  
**ஆகார்ய அபிநயம் 3 வகைப்படும்.**  
1) நிஜகார்ய அபிநயம்.  
2) அபிசாரி அபிநயம்.  
3) விபசாரி அபிநயம்.
# அபிநயம்

## வகைகள்

### வாச்சிகா அபிநயம்

பாடலுக்கேற்ப அபிநயிப்பது வாச்சிகா அபிநயம் எனப்படும். இந்த அபிநயத்திற்குப் பாடல் முக்கியம். பாடற்பொருள் அபிநயிக்கப்படும். ஆடுபவரே பாடலைப் பாடி அபிநயிப்பார். தற்காலத்தில் வேறொருவர் பக்க இசை பாட ஆடுபவர் அதற்கேற்ப அபிநயம் செய்து ஆடும் பழக்கமும் நடைமுறைக்கு வந்துள்ளது.  
**வாச்சிகம் 4 வகைப்படும்**  
1) சுகீத வாச்சிகம்.  
2) உபகீத வாச்சிகம்.  
3) சுசப்த வாச்சிகம்.  
4) உபசப்த வாச்சிகம்.
# அபிநயம்

## வகைகள்

### ஆங்கிக அபிநயம்

உடல் உறுப்புகளால் உள்ளக் கருத்தை வெளிப்படுத்துவது ஆங்கிக அபிநயம் எனப்படும். உடல் உறுப்புகளுக்குத் தனித்தனிச் செய்கைகள் உண்டு. இவற்றில் கைமுத்திரைகள் முதன்மையானவைகளாகவும், சிறப்பானவைகளாகவும் கொள்ளப்படுகின்றன. கைமுத்திரை என்பது விரல்களின் செய்கைகளாகும். பரத நாட்டியத்தில் ஒற்றைக்கை முத்திரைகளும், இரட்டைக்கை முத்திரைகளும் உள்ளன. ஒற்றைக்கை முத்திரை தமிழில் பிண்டி எனவும், சமஸ்கிருதத்தில் அசம்யுதஹஸ்தம் எனவும் குறிப்பிடப்படுகிறது. இரட்டைக்கை முத்திரை தமிழில் பிணையல் எனவும், சமஸ்கிருதத்தில் சம்யுதஹஸ்தம் எனவும் குறிப்பிடப்படுகிறது. பாடலின் பொருளைக் கைமுத்திரைகள் காட்டுகின்றன. கை முத்திரைகள் வழி கண் செல்லும். கண்கள் செல்லும் வழி மனம் செல்லும். மனம் செல்லும் வழி உள்ளத்தின் உணர்வு செல்லும்.  
அபிநயதர்ப்பணம் என்னும் நூலில் நந்திகேஸ்வரர் இந்த அபிநயம் பற்றி இப்படிக் குறிப்பிடுகிறார்.  
'<small>யதோ ஹஸ்தஸ், ததோத்ருஷ்டி</small>  
<small>யதோ த்ருஷ்டிஸ், ததோ மன</small>  
<small>யதோ மனஸ், ததோ பாவோ</small>  
<small>யதோ பாவ ஸ்ததோ ரஸ</small>  
(அபிநயதர்ப்பணம்) கம்பராமாயணத்தில் மிதிலைக் காட்சிப் படலத்தில் கம்பரும் இதையே சொல்கிறார்.  
<small>கைவழி நயனஞ் செல்லக்</small>  
<small>கண்வழி மனமும் செல்ல</small>  
<small>மனம் வழி பாவமும்</small>  
<small>பாவ வழி ரசமும் சேர</small>
# அபிநயம்

## வகைகள்

### ஆங்கிக அபிநயம்

#### பிரிவுகள்

ஆங்கிக அபிநயத்தில் அங்கம்,உபாங்கம்,பிரத்தியாங்கம் என்னும் மூன்று சிறப்பு பிரிவுகள் உள்ளன. இவற்றை திரியாங்கம் எனவும் அழைப்பர்.
##### அங்கம்
தலை,கைகள்,மார்பு,பக்கங்கள்,இடை,பாதங்கள் ஆகிய ஆறும் அங்கம் எனப்படும்.சிலர் கழுத்தையும் இதில் சேர்ப்பர்.
##### பிரத்தியாங்கம்
புஜங்கள்,முன் கைகள்,முதுகு,வயிறு,தொடைகள்,முழங்கால்கள் ஆகியவற்றை பிரத்தியாங்கம் என்பர்.
##### உபாங்கம்
உபாங்கம் என்பது கண்,விழி,புருவம்,கன்னம்,மூக்கு,தாடை,பல்,நாக்கு,உதடு,முகவாய் ஆகியனவாகும்.
# அபிநயம்

## வகைகள்

### சாத்விக அபிநயம்

நவரசம் எனப்படும் ஒன்பது சுவைகளாகிய பயம், வீரம், இழிப்பு, அற்புதம், இன்பம், அவலம், நகை, கோபம், நடுநிலை ஆகிய உணர்வுகளை கை முத்திரைகள், முக பாவம் போன்ற உடல் மெய்பாடுகளால் அபிநயித்தல் சாத்விக அபிநயம் எனப்படும்.
கண்கள், உடலசைவு, உடல்நிலை (posture). கை முத்திரைகள், முக பாவம் ஆகியவற்றால் அபிநயித்தல். இது சாத்விக அபிநயமாகும்.எடுத்துக்காட்டாக அச்சமேற்படும் போது உடல் வியர்க்கும்; உடல் நடுங்கும்; கண்கள் சொருகும். இத்தகு மெய்ப்பாடுகளை ஆடலில் காட்டுதல் சாத்விக அபிநயமாகும்.
# அபிநயம்

## நவரசங்கள்

அபிநயத்தில் குறிப்பிடப்படும் பாவங்கள் ஒன்பது வகைப்படும்.
அவையாவன:
- ஸ்ருங்காரம் (வெட்கம்)
- வீரம்
- கருணை
- அற்புதம்
- ஹாஸ்யம்(சிரிப்பு)
- பயானகம் (பயம்)
- பீபல்சம் (அருவருப்பு)
- ரெளத்ரம் (கோபம்)
- சாந்தம் (அமைதி)
# வார்ப்புரு:ஆளுநர்/doc

இந்த வார்ப்புரு தற்போதைய ஆளுநரை கட்டுரைப் பக்கங்களில் காட்டுவதற்காக உருவாக்கப்பட்டுள்ளது. உதா. தமிழ்நாடு கட்டுரையில் உள்ள தகவல் பெட்டியிலும் இன்னும் வேறு **பல கட்டுரைகளில்** தற்போதைய தமிழ்நாடு ஆளுநரின் பெயரை மாற்றுவதற்கு பதில் இந்த ஒரு வார்ப்புருவில் மட்டும் மாற்றிவிட்டால் போதுமானது.
இவ்வாறு பயன்படுத்தலாம்
# விக்கிப்பீடியா:முதற்பக்கக் கட்டுரைகள்/மே 22, 2011

**பெரிபெரி** எனப்படுவது தயமின் என்னும் உயிர்ச்சத்து பி1 உணவில் குறைவாக எடுக்கப்படுவதால் ஏற்படும் நோய். தயமின் வளர்சிதைமாற்றங்களில் சிறப்பான பங்கை ஆற்றுகின்றது. குளுக்கோசு போன்ற காபோவைதரேட்டு மூலக்கூறுகள் உடைக்கப்பட்டு சக்தியை உருவாக்கும் வினைத்தாக்கங்களுக்கு துணை நொதியமாகச் செயற்படுகின்றது. தசை, இதயம், நரம்புத் தொகுதி போன்றவற்றின் தொழிற்பாட்டிற்கு தயமின் உயிர்ச்சத்தின் பங்கு தேவையானது. பெரிபெரி நோயில் மிக்க களைப்படைதல், சோம்பல் போன்ற அறிகுறிகளுடன் இதயக்குழலியத் தொகுதி, நரம்புத்தொகுதி, தசைத்தொகுதி, இரையகக்குழலியத் தொகுதி என்பவையும் பாதிப்படையும். தவிடு நீக்கப்படாத தானிய வகைகள், உடன் இறைச்சி, அவரை வகைகள், பச்சை மரக்கறிகள், பழங்கள், பால் என்பவற்றில் தயமின் இயற்கையாகக் காணப்படுகின்றது. பொதுவாக தவிடு நீக்கிய வெள்ளை அரிசியைப் பிரதானமான உணவாக உட்கொள்வோரில் பெரிபெரி நோய் அவதானிக்கப்பட்டுள்ளது. மிகையான மதுப் பயன்பாடு கொண்டோரிலும் ஏற்படுகின்றது. பாலூட்டும் தாய்மார்களில் தயமின் பற்றாக்குறை இருந்தால் குழந்தையையும் பாதித்து பெரிபெரி உண்டாக வழி ஏற்படுத்தும். *மேலும்..*
---  
**இரட்டைமலை சீனிவாசன்** (1859-1945) தாழ்த்தப்பட்ட மக்களுக்காகக் குரல் கொடுத்தவர். சென்னை மாகாண சட்டசபை உறுப்பினராக 1923 முதல் 1939 வரை இருந்தவர். வழக்கறிஞர். வறுமை காரணமாக பள்ளிக் கல்வியோடு இவர் படிப்பை முடித்துக் கொண்டார். தீண்டாமைக் கொடுமைக்கு எப்படி முற்றுப்புள்ளி வைப்பது என்பதைப் பற்றியே எந்நேரமும் எண்ணிக் கொண்டிருந்தார். 1891 இல் பறையர் மகாசன சபையைத் தோற்றுவித்தார். 1893 -1900 வரை *பறையன்* என்ற திங்கள் இதழை நடத்தினார். 1900 இல் வேலை தேடித் தென்னாப்பிரிக்கா சென்றார். அங்கு காந்தியடிகளுடன் பழக்கமேற்பட்டது. அங்கு நீதிமன்றத்தில் ஆவணங்களை மொழிபெயர்த்துக் கூறும் வேலை பார்த்தார். 1921 இல் நாடு திரும்பினார். மாண்டேகு செம்ஸ்போர்டு சீர்திருத்தப்படி 1920இல் நடைபெற்ற தேர்தலின் போது சென்னை மாகாண சட்டசபைக்குத் தாழ்த்தப்பட்டோரில் இருந்து 5 உறுப்பினர்கள் நியமிக்கப்பட்டனர். அடுத்த பொதுத் தேர்தலின் போது 1923 இல் சீனிவாசன், எல்.சி.குருசாமி உள்ளிட்ட 10 தாழ்த்தப்பட்டோர் சட்டசபையின் உறுப்பினர்களாக நியமனம் செய்யப்பட்டனர். இரட்டைமலை சீனிவாசன் சட்டசபையில் 1923 நவம்பர் முதல் 1939இல் சட்டசபைக் கலைக்கப்படும் வரை உறுப்பினராகப் பணியாற்றினார். அப்போது ஆதிதிராவிட மக்களின் சிவில் உரிமைகளுக்காக ஓயாது குரல் கொடுத்து வந்தார். *மேலும்..*
# சீசர் சி கோடு

**சீசர் சி கோடு** (*Caesar C Line*) என்பது இரண்டாம் உலகப் போரின் போது இத்தாலியில் ஜெர்மானியர்களால் உருவாகப்பட்ட ஒரு பாதுகாவல் அரண்கோடு. இது சீசர் கோடு என்றும் அழைக்கபப்ட்டது.  
செப்டம்பர் 1943ல் நேச நாடுகள் இத்தாலி மீது படையெடுத்தன. தெற்கு இத்தாலியில் தரையிறங்கியிருந்த நேச நாட்டுப் படைகள், அம்மாத இறுதிக்குள் தெற்கு இத்தாலி முழுவதையும் கைப்பற்றின. ஜெர்மானியப் படைகள் வடக்கு நோக்கிப் பின்வாங்கின. நேச நாட்டுப் படை முன்னேற்றத்தைத் தடுத்து நிறுத்துவதற்காக ரோம் நகருக்குத் தெற்கே பல அரண் கோடுகளை ஜெர்மானியர்கள் உருவாக்கியிருந்தனர். இத்தாலியின் புவியியல் அமைப்பு இதற்கு சாதகமாக இருந்தது. இப்படி அமைக்கப்பட்ட அரண் கோடுகளில் ரோம் நகருக்கு மிக அருகே அமைந்திருந்தது சீசர் கோடு. இது இத்தாலியின் மேற்கு கடற்கரையில் ஓஸ்டியா நகரில் தொடங்கி ரோம் நகருக்கு தெற்கே ஆல்பன் குன்றுகள் வழியாக கிழக்கில் ஏட்ரியாட்டிக் கடற்கரையில் பெஸ்காரா நகர் வரை நீண்டது. இதன் மேற்கு புறத்தில், ரோம் நகருக்கு வடக்கே ரோம மாற்றுக் கோடு என்றொரு துணை அரண்நிலையும் அமைக்கப்பட்டிருந்தது. இக்கோட்டினை ஜெர்மானிய 14வது ஆர்மி பாதுகாத்து வந்தது. மே 30, 1944ல் ஜெர்மானியப் பாதுகாவல் படைகளை முறியடித்த அமெரிக்க 5வது ஆர்மியின் படைப்பிரிவுகள் சீசர் கோட்டை ஊடுருவின. பின்வாங்கிய ஜெர்மானியப் படைகள் டிராசிமீன் கோட்டுக்குப் பின்வாங்கின. ஜூன் 4, 1944 அன்று ரோம் நகரம் நேச நாட்டுப் படைகளால் கைப்பற்றப்பட்டது.
# ரோம மாற்றுக் கோடு

**ரோம மாற்றுக் கோடு** (*Roman switch line*) என்பது இரண்டாம் உலகப் போரின் போது இத்தாலியில் ஜெர்மானியர்களால் உருவாகப்பட்ட ஒரு பாதுகாவல் அரண்கோடு.  
செப்டம்பர் 1943ல் நேச நாடுகள் இத்தாலி மீது படையெடுத்தன. தெற்கு இத்தாலியில் தரையிறங்கியிருந்த நேச நாட்டுப் படைகள், அம்மாத இறுதிக்குள் தெற்கு இத்தாலி முழுவதையும் கைப்பற்றின. ஜெர்மானியப் படைகள் வடக்கு நோக்கிப் பின்வாங்கின. நேச நாட்டுப் படை முன்னேற்றத்தைத் தடுத்து நிறுத்துவதற்காக ரோம் நகருக்குத் தெற்கே பல அரண் கோடுகளை ஜெர்மானியர்கள் உருவாக்கியிருந்தனர். இத்தாலியின் புவியியல் அமைப்பு இதற்கு சாதகமாக இருந்தது. இப்படி அமைக்கப்பட்ட அரண் கோடுகளில் ரோம் நகருக்கு மிக அருகே அமைந்திருந்தது சீசர் கோடு. இது இத்தாலியின் மேற்கு கடற்கரையில் ஓஸ்டியா நகரில் தொடங்கி ரோம் நகருக்கு தெற்கே ஆல்பன் குன்றுகள் வழியாக கிழக்கில் ஏட்ரியாட்டிக் கடற்கரையில் பெஸ்காரா நகர் வரை நீண்டது. இதன் மேற்கு புறத்தில், ரோம் நகருக்கு வடக்கே ரோம மாற்றுக் கோடு என்றொரு துணை அரண்நிலையும் அமைக்கப்பட்டிருந்தது. இது இத்தாலியின் கிழக்கில் திரேன்னியக் கடற்கரையில் தொடங்கி ரோம் நகருக்குப் பின்னாக நீண்டு இத்தாலியின் நடுப்பகுதியில் சீசர் கோட்டுடன் இணைந்தது. ஜூன் 1944ல் இக்கோட்டினை நேச நாட்டுப் படைகள் ஊடுருவின. இங்கிருந்த ஜெர்மானியப் படைகள் பின்வாங்கி டிராசிமீன் கோட்டுக்குச் சென்று விட்டன.
# பொய்கைநல்லூர்

**பொய்கைநல்லூர்** தமிழ்நாட்டில் வேலூர் மாவட்டம், அரக்கோணம் வட்டத்தில் உள்ளது. இந்த ஊர் கி.மு. 720 ஆண்டு முதலே இருப்பது கண்டுபிடிக்கப்பட்டுள்ளது. அங்குள்ள பெருமாள் கோயில் கல்வெட்டு இதனை உறுதி செய்கிறது. பழம்பெரும் கோயில்கள் பல இங்கு உள்ளன. இங்கு மிகவும் பிரபலம் துர்கை அம்மன் கோயில் ஆகும். இதற்கு பெரிய தேர் ஒன்றும் உள்ளது. இது காஞ்சிபுரம் தேரை விட சற்று சிறியது.
# க. சண்முகம்பிள்ளை

**கந்தசாமி சண்முகம்பிள்ளை** (சூலை 21, 1917 - மே 14, 2010) இலங்கையைச் சேர்ந்த மிருதங்கக் கலைஞர். இலங்கை வானொலியில் 34 ஆண்டுகள் மிருதங்கக் கலைஞராகப் பணியாற்றியவர்.
# க. சண்முகம்பிள்ளை

## வாழ்க்கைக் குறிப்பு

சண்முகம்பிள்ளை யாழ்ப்பாணம், இணுவில் என்னும் கிராமத்தில் கந்தசாமி, தங்கமுத்து ஆகியோருக்குப் பிறந்தார். இவருடைய தந்தை கந்தசாமி ஒரு சிறந்த கருநாடக இசைக் கலைஞர் ஆவார். சண்முகம்பிள்ளை தமிழ்நாட்டில் மிருதங்க வித்துவான் குற்றாலம் சிவவடிவேல் பிள்ளையிடம் 1938 முதல் 1940 வரை இரண்டு ஆண்டு காலம் குருகுலவாசம் செய்து பயிற்சி பெற்றார். யாழ்ப்பாணத்தில் நடைபெற்ற இசைக் கச்சேரிகளில் மிருதங்கம் வாசித்து பாராட்டுகளையும் பெற்றார்.  
1942 ஆம் ஆண்டு ஏப்ரல் மாதம் புல்லாங்குழல் வித்துவான் ஆர். மூர்த்தி ஐயர் சண்முகம்பிள்ளையை இலங்கை வானொலியில் இசைக் கச்சேரி செய்வதற்காக கொழும்புக்கு அழைத்து வந்தார். இலங்கை வானொலி தமிழ்ப் பிரிவுக்குப் பொறுப்பாக அன்றைய காலத்தில் இருந்தவர் சோ. சிவபாதசுந்தரம். அவர் சண்முகம்பிள்ளையின் திறமையைக் கவனித்து இவரைக் கொழும்பிலேயே நிரந்தரமாக வந்து தங்குமாறு வேண்டிக் கொண்டார். அதற்கிணங்க சண்முகம்பிள்ளை கொழும்பிலேயே நிரந்தரமாக தங்கி விட்டார். கொழும்பு வானொலியில் கிழமைக்கு மூன்று நாட்கள் இசைக் கச்சேரி நடைபெறும். அவற்றில் சண்முகம்பிள்ளை கலந்து கொண்டார். 1952 ஆம் ஆண்டில் சண்முகம்பிள்ளை இலங்கை வானொலியில் “super grade“ இசைக்கலைஞராக ஆக நியமனம் பெற்றார். 1976 ஆம் ஆண்டில் இவர் ஓய்வு பெற்றார்.
# க. சண்முகம்பிள்ளை

## விருதுகளும் பட்டங்களும்

- “லயவாதி”, “கலாமான்ய”, “கலாபூஷணம்”, “கலாநிதி” ஆகிய பட்டங்கள் இவருக்கு வழங்கப்பட்டன.
# க. சண்முகம்பிள்ளை

## குடும்பம்

சண்முகம்பிள்ளையின் மனைவி விஜயலட்சுமி சண்முகம்பிள்ளை ஒரு நடன ஆசிரியை. இவர்களின் பிள்ளைகள் கலாபூசணம் பிரகதா தில்லைநடராஜா, “கலாசூரி” வாசுகி ஜெகதீஸ்வரன் ஆகியோரும் பிரபலமான நடன ஆசிரியைகள் ஆவர். மகன் எஸ். விஸ்வநாதன் இலங்கையின் தேசியத் தொலைக்காட்சி நிறுவனமான ரூபவாகினியின் தமிழ்ப் பிரிவுப் பணிப்பாளராக இருந்தவர்.  
- *சிறந்த மிருதங்க வித்துவானாகப் பிரகாசித்த கலாபூஷணம் சண்முகம்பிள்ளை*, எழுதியவர்: கலாபூஷ்ணம் செல்லத்தம்பி மாணிக்கவாசகர், வீரகேசரி, மே 14, 2011
# விக்கிப்பீடியா:கலைச்சொல் ஒத்தாசை/மருத்துவம்/b

- **Base** - தாங்கி
- **Base pairs** - இணைதாங்கிகள்
- **Blood coagulation** = குருதி உறைதல்
- **Blood Plasma** = குருதி நீர்மம் / குருதி கணிமம்
- **Blood Serum** = குருதி தெளியம்
# விக்கிப்பீடியா:கலைச்சொல் ஒத்தாசை/மருத்துவம்/i

- **Immune system தொடர்பான சொற்கள்**
Immune system - நோய் எதிர்ப்பாற்றல் முறைமை
Antigen - பிறபொருளெதிரியாக்கி
Antibody - பிறபொருளெதிரி
Autoimmune - தன்னுடல் தாக்குமை
Autoimmune disease - தன்னுடல் தாக்குநோய்
Vaccine - தடுப்பு மருந்து
Immunology - நோயெதிர்ப்பியல் / நோய்த் தடுப்பாற்றலியல் / நோய் தடுப்புத்திறனியல்
Immunity - நோயெதிர்ப்பு, நோயெதிர்ப்பாற்றல்
Vaccinology - நோய்த்தடுப்பூட்டியல் (தடுப்பு ஊட்டு இயல்)
Immune complex - நோய்எதிர்ப்பிகளின் கூட்டு
- **Immunohistochemical staining** = நோயெதிர்ப்பிழையவேதி சாயமூட்டல்
# விக்கிப்பீடியா:கலைச்சொல் ஒத்தாசை/மருத்துவம்/c

- **Cancer தொடர்பான சொற்கள்**
Tumour - கட்டி, கழலை
Cancer - புற்றுநோய்
Malignant - கேடுதரு, Malignant tumour -கேடுதரு கட்டி (கேடுதரு கழலை) = புற்றுநோய்
Benign - நோயி(ல்)லா, Benign tumour - நோயி(ல்)லாக் கட்டி (நோயிலாக் கழலை) , கேடில்லாக் கட்டி
Blood cancer = Leukemia - குருதிப் புற்றுநோய்
Neoplasm - புத்திழையம்
Hematological Neoplasm - குருதியியல் புத்திழையம்
Hematological malignancy - குருதியியல் புற்றுநோய்கள்
Cell differentiation - உயிரணுத் திரிபு / சிறப்பணுத் திரிபு
Neoplasia - புத்திழையப் பெருக்கம்
Hyperplasia - இழைய மிகைப்பெருக்கம்
Metaplasia - உயிரணுத் திரிபு
Anaplasia - உயிரணுத் திரிபு மீள்வு / உயிரணு முன்னிலை மீள்வு
Dysplasia - இயல்புப்பிறழ்ந்த வளர்ச்சி
Desmoplasia - தொடுப்பிழையப் பெருக்கம்
- **Cell death**
Cell death = உயிரணு இறப்பு
Necrosis = இழையநசிவு
Apoptosis = உயிரணு தன்மடிவு
# விக்கிப்பீடியா:கலைச்சொல் ஒத்தாசை/மருத்துவம்/தொகுப்பு 01

சொற்களைத் தேடிப் பார்ப்பதற்கு இலகுவாக ஆங்கில அகரவரிசையில் சொற்களின் தலைப்புக்கள் ஒழுங்குபடுத்தப்பட்டுள்ளன.
# விக்கிப்பீடியா:கலைச்சொல் ஒத்தாசை/மருத்துவம்/தொகுப்பு 01

## Appendix = Vermiform appendix

விக்சனரியில் **குடல்வால்** என்று தரப்பட்டுள்ளது. அதனையே பயன்படுத்தலாமா?--கலை 23:17, 21 மே 2011 (UTC)
:குடல்வால் என்றே முன்பு பயன்படுத்தியதாக ஞாபகம்.--செந்தி<small><sup><font color="orange" size="">//உரையாடுக//</font></sup></small> 18:33, 25 மே 2011 (UTC)
**இறுதியாக ஏற்றுக்கொள்ளப்படும் சொல்**
- **Apendix = Vermiform appendix** = குடல்வால்
# விக்கிப்பீடியா:கலைச்சொல் ஒத்தாசை/மருத்துவம்/தொகுப்பு 01

## Base / Base pairs in DNA

டி.என்.ஏ யிலுள்ள base pairs க்கு விக்சனரியில் உள்ள சொல், இணைப்படி. இது பொருத்தமான சொல்லா? Base என்பதையும் எவ்வாறு குறிக்கலாம் என்பதை அறிய விரும்புகின்றேன்.--கலை 11:12, 29 மே 2011 (UTC)
::::இங்கு base எனும் சொல் தளம், அடிப்படை, ஆதாரம், தாங்குதல் என்னும் கருத்தில் வருகின்றது, காரம் என்று பொருள் கொள்ளல் கூடாது (தமிழ் நாடு பாடப்புத்தகத்தில் இவ்வகையான பிழை காணப்படுகின்றது), **மூலம்** (**இணைமூலம்**) என்ற பொருளும் சரியா என்பது சந்தேகத்துக்குரியது, தெரிந்தவர்களின் விளக்கம் தேவை. இணைப்படியில் உள்ள "படி" உகந்த கருத்தைத் தரவில்லை என்று கருதுகிறேன். இணை + அடி = இணையடி என்று வரலாம், ஆனால் இணையடி = வணங்குதல்; அல்லது இணைத்தளம் (இணையத்தளத்துடன் குழம்பலாம்) என்று அழைக்கலாம். இங்கு base என்பதைத் தூண் என்று கையாண்டால் **இணைத்தூண்** என்று அழைக்கலாம், ஆனால் பல்வேறு சந்தர்ப்பங்களில் base என்பது வருகின்றபடியால் பொருத்தமான சொல் ஒன்றைத் தேர்ந்தெடுக்கவேண்டும்.
::pair என்பதை இரட்டை என்றும் கையாளலாம் என்பதால், **இரட்டையடி** என்று அழைக்கலாம் என்பது எனது இறுதிப்பரிந்துரை.  
::Nucleoside போன்றவற்றை தற்போதைக்கு அப்படியே உபயோகிக்கலாம், தேவையெனின் அவற்றின் கட்டமைப்பை வைத்துப் பெயரிடலாம் (இதற்கு முழுமையான ஆய்வு தேவை, நாள் அவகாசம் தேவை...).
:*ribose = இரைபோசு (பரிந்துரை: தனி உரைகளில் வரும்போது ஐங்கரிம வெல்லம் என்று பயன்படுத்தலாம்.)--செந்தி<small><sup><font color="green" size="">//உரையாடுக//</font></sup></small> 15:58, 29 மே 2011 (UTC)  
முன்னர் படித்த தமிழ்ப் பெயர்களை மறந்துவிட்டேன் :(--கலை 12:46, 29 மே 2011 (UTC)  
::இங்கு base என்பது தாங்கும் கட்டமைப்பை சுட்டிக் காட்டுகிறது. தாங்கி, தாங்குகால்,
ஏந்தியிருப்பதால் "ஏந்தி" என்றும் குறிப்பிடலாம் என்று நினைக்கிறேன்.  
base pair = **இணைதாங்கி** / **இணையேந்தி** / இணைமூலம்
:அடினைன் / அடினின் ஒரு கருவமிலத் தாங்கி / கருவமில ஏந்தி--செந்தி<small><sup><font color="green" size="">//உரையாடுக//</font></sup></small> 09:05, 30 மே 2011 (UTC)
::நன்றி செந்தி. இணைதாங்கி, கருவமிலத் தாங்கி என்பவற்றைப் பயன்படுத்தலாம் என நினைக்கின்றேன்.--கலை 09:59, 30 மே 2011 (UTC)
# விக்கிப்பீடியா:கலைச்சொல் ஒத்தாசை/மருத்துவம்/தொகுப்பு 01

## Blood தொடர்பான சொற்கள்

### Plasma / Serum= நீர்மம் / பாயம் ??

’’’Blood plasma’’’ = ??
’’’Blood serum’’’ = ??
தமிழ்ச் சொற்கள் தேவை. நீர்மம், பாயம் என்ற சொற்கள் பல இடங்களில் இரண்டிலும் ஒன்றாகப் பயன்படுத்தப்பட்டுள்ளது. அவற்றைத் தவிர்த்தல் நல்லது. --கலை 11:30, 5 மே 2011 (UTC)
# விக்கிப்பீடியா:கலைச்சொல் ஒத்தாசை/மருத்துவம்/தொகுப்பு 01

## Blood தொடர்பான சொற்கள்

### Plasma / Serum= நீர்மம் / பாயம் ??

#### செந்தியின் பரிந்துரை

Blood plasma = fibrinogen (நாரீனி) + Blood serum ;
: Blood serum = (நாரீனி) இல்லாத plasma (நீர்மம் / பாயம்) உடலில் இயல்பாக இருப்பதில்லை, உடலுக்கு வெளியிலே குருதி உறைதலின் பின்னர் உருவாகின்றது.
serum (Latin) = wikt:whey
சொல்லாக்கத்தில் கருதவேண்டியவை:
- நாரீனி இல்லாதது;
- உடலுக்கு வெளியிலே **குருதி உறைதலின் பின்னர்** (பெரும்பாலும் ஆய்வுக்கூடங்களில்)
:fibrin = நார் / நாரி
Blood plasma = குருதி நீர்மம்
Blood serum = குருதியுறை நீர்மம் / **குருதி உறைநீர்மம்**
:.--செந்தி<small><sup><font color="orange" size="">//உரையாடுக//</font></sup></small> 20:10, 11 மே 2011 (UTC)
# விக்கிப்பீடியா:கலைச்சொல் ஒத்தாசை/மருத்துவம்/தொகுப்பு 01

## Blood தொடர்பான சொற்கள்

### Plasma / Serum= நீர்மம் / பாயம் ??

#### செல்வாவின் கருத்து

அ.கி மூர்த்தி அவர்களின் அறிவியல் அகராதி plasma என்பதற்கு "கணிமம்*:அணுக்கள் இல்லாத குருதியின் பாய்மப் பகுதி*" என்று கூறுகின்றது. கணிமம் என்பது இவ் அகராதி கூறும் முன்பே நெடுங்காலமாக உள்ள சொல். அதே அகராதி serum என்பதற்குத் *தெளியம்* என்கிறது. இதன் விளக்கமாக "தெளிவான நீர்மப் பாய்மம் அல்லது உறைந்த குருதியிலிருந்து பிரிந்த கணிமம் (ப்ளாஸ்மா). இது வெளிறிய மஞ்சள் நிற நீர்மம்" என்கிறது. எனவே *கணிமம், தெளியம்* என்பனவனவற்றையும் கருதலாம். --செல்வா 22:55, 18 மே 2011 (UTC)
# விக்கிப்பீடியா:கலைச்சொல் ஒத்தாசை/மருத்துவம்/தொகுப்பு 01

## Blood தொடர்பான சொற்கள்

### Plasma / Serum= நீர்மம் / பாயம் ??

#### கலையின் கருத்து

**Blood Plasma** என்பதற்கு கணிமம் என்பது பயன்படுத்தப்பட்ட சொல்லாக இருக்கலாம். ஆனால் எனக்கு **குருதி நீர்மம்** என்பது இலகுவில் புரிந்து கொள்ளக் கூடிய சொல்லாகத் தெரிகின்றது. **Blood serum** என்பதற்கு குருதி உறைநீர்மம், குருதி தெளியம் இரண்டும் பொருத்தமாக, இருந்தாலும், **குருதி தெளியம்** எளிமையானதாகத் தோன்றுகின்றது. எனவே குருதி நீர்மம், குருதி தெளியம் ஆகிய இரு சொற்களையும் ஏற்றுக் கொள்ளலாமா?--கலை 08:08, 21 மே 2011 (UTC)
# விக்கிப்பீடியா:கலைச்சொல் ஒத்தாசை/மருத்துவம்/தொகுப்பு 01

## Blood தொடர்பான சொற்கள்

### Plasma / Serum= நீர்மம் / பாயம் ??

#### செந்தியின் கருத்து

குருதி நீர்மம், குருதித் தெளியம் போன்றவை பயன்படுத்தலாம். ஒரு குறிப்பிட்ட பொருளுக்கு பலசொல் அமைவது போல, சில சந்தர்ப்பங்களில் கணிமம் பயன்படுத்தலாம். --செந்தி<small><sup><font color="orange" size="">//உரையாடுக//</font></sup></small> 09:30, 21 மே 2011 (UTC)
# விக்கிப்பீடியா:கலைச்சொல் ஒத்தாசை/மருத்துவம்/தொகுப்பு 01

## Blood தொடர்பான சொற்கள்

### Plasma / Serum= நீர்மம் / பாயம் ??

#### இறுதியாக ஏற்றுக்கொள்ளப்படும் சொல்

- **Blood Plasma** = குருதி நீர்மம் / குருதி கணிமம்
- **Blood serum** = குருதி தெளியம்
# விக்கிப்பீடியா:கலைச்சொல் ஒத்தாசை/மருத்துவம்/தொகுப்பு 01

## Blood தொடர்பான சொற்கள்

### Blood coagulation

**இறுதியாக ஏற்றுக் கொள்ளப்பட்ட சொல்**
- **Blood coagulation** = குருதி உறைதல்
# விக்கிப்பீடியா:கலைச்சொல் ஒத்தாசை/மருத்துவம்/தொகுப்பு 01

## Cancer தொடர்பான சொற்கள்

**புற்றுநோய், வீக்கங்கள், கட்டிகள்**
# விக்கிப்பீடியா:கலைச்சொல் ஒத்தாசை/மருத்துவம்/தொகுப்பு 01

## Cancer தொடர்பான சொற்கள்

### பேச்சு:புற்றுநோய்

1. Tumour - கட்டி, கழலை
1. Cancer - புற்றுநோய்
1. Malignant - கேடுதரு, Malignant tumour -கேடுதரு கட்டி (கேடுதரு கழலை) = புற்றுநோய்
1. Benign - நோயி(ல்)லா, Benign tumour - நோயி(ல்)லாக் கட்டி (நோயிலாக் கழலை) , கேடில்லாக் கட்டி
1. Blood cancer = Leukemia - குருதிப் புற்றுநோய்
1. Neoplasm - புத்திழையம்
1. Hematological Neoplasm - குருதியியல் புத்திழையம்
1. Hematological malignancy - குருதியியல் புற்றுநோய்கள்
1. Cell differentiation - உயிரணுத் திரிபு / சிறப்பணுத் திரிபு
# விக்கிப்பீடியா:கலைச்சொல் ஒத்தாசை/மருத்துவம்/தொகுப்பு 01

## Cancer தொடர்பான சொற்கள்

### -plasia

1. Neoplasia - புத்திழையப் பெருக்கம்
1. Hyperplasia - இழைய மிகைப்பெருக்கம்
1. Metaplasia - உயிரணுத் திரிபு
1. Anaplasia - உயிரணுத் திரிபு மீள்வு / உயிரணு முன்னிலை மீள்வு (திரிபடைந்த சாதரண உயிரணுக்கள் மீண்டும் பின்னோக்கிப் பழைய நிலை அடைதல், புத்திழையப் பெருக்கத்தில் அவதானிக்கலாம்.)
1. Dysplasia - இயல்புப்பிறழ்ந்த வளர்ச்சி
1. desmoplasia - தொடுப்பிழையப் பெருக்கம்
# விக்கிப்பீடியா:கலைச்சொல் ஒத்தாசை/மருத்துவம்/தொகுப்பு 01

## Cancer தொடர்பான சொற்கள்

### கண்டு, கட்டி, கழலை

கட்டி போன்று வீங்கி இருப்பவைக்குரிய தமிழ்ச் சொற்கள் = கண்டு, கட்டி, கழலை;
Tumour = கண்டு, கட்டி, கழலை;
Neoplasm=புத்திழையம்;
lump = கட்டி;
:**குறிப்புகள்:**
- tumour என்பது Neoplasm, ஆனால் வீக்கம் காணப்படும். tumour கேடுதருவதாக (Malignant ) அல்லது கேடில்லாததாக (Benign ) அல்லது premalignant (கேடுதருவதற்கு முதல் நிலை) இருக்கலாம்.
- கேடுதரு கழலைகள் (Malignant tumour) யாவும் புற்றுநோய் (cancer) எனப்படும்.
- 
tumour
 = 
cancer
 ; Malignant tumour = cancer
-oma விகுதி = (sarcoma, Angioma...) = கழலை என்று பயன்படுத்தலாம்
- hematoma = 
குருதிக்கட்டி
 (குருதிக் கசிவு?)
- hemangioma = குருதிக்குழலியக்கழலை
# விக்கிப்பீடியா:கலைச்சொல் ஒத்தாசை/மருத்துவம்/தொகுப்பு 01

## Denritic cells

இந்த சொல்லுக்கும் தமிழ் தேவை--கலை 12:10, 6 மே 2011 (UTC)
:Dendritic cell என்பதையா கருதினீர்கள்?
dendrite என்றால் மரம்/ கிளை விட்ட அமைப்பு என்று பொருள் கொள்ளாலாம் எனும்போது "**கிளையுரு உயிரணுக்கள்**" எனலாம். --செந்தி<small><sup><font color="orange" size="">//உரையாடுக//</font></sup></small> 20:50, 11 மே 2011 (UTC)
::இவற்றைக் **கிளையி உயிரணுக்கள்** அல்லது **கிளையிகள்** எனலாம். *கிளைசிகள்* என்றும் கூறலாம். சுருக்கம் பேணவேண்டும். கிளையி உயிரணுக்கள் கிளைசிகள் எனப்படும் என்று வரையறை செய்தால் போதும். கவையி என்றும் சொல்லாம். கவை என்றால் பிரிந்தி கிளைப்பது. கவை = மரக்கிளை (கழக அகராதி). கவை என்பது பிரிவது, கிளைப்பது, பிளப்பு போன்ற பல சொற்களைச் சுட்டும். கவைத்தாள் என்பது நண்டு, பிளவுபட்ட கால் என்று பொருள்படும். இப்படிப் பல சொற்கள் உள்ளன. கவர் என்றாலும் பிரிவு. கவர்ப்பு என்றால் பலவாகப் பிரிதல். எனவே கிளை, கவை, கவர் போன்ற ஒன்றை அடிப்படையாகக் கொண்டு சொல்லலாம். --செல்வா 23:13, 18 மே 2011 (UTC)
கிளையி உயிரணுக்கள் என்பதை ஏற்றுக் கொள்வோமா?--கலை 08:07, 21 மே 2011 (UTC)
::கிளையி உயிரணுக்கள் நன்று, அதுவே பயன்படுத்தலாம். கவையி எனும் சொல் செல்வாவின் பரிந்துரைப்படி "Y" உருவத்தைச் சுட்டுவதற்குப் (மண்டையோட்டில் உள்ள பொருத்து) பயன்படுத்தியதாக ஞாபகம், எனவே கிளையி என்பதை இங்கு பயன்படுத்தலாம்.--செந்தி<small><sup><font color="orange" size="">//உரையாடுக//</font></sup></small> 09:36, 21 மே 2011 (UTC)
# விக்கிப்பீடியா:கலைச்சொல் ஒத்தாசை/மருத்துவம்/தொகுப்பு 01

## Denritic cells

### இறுதியாக ஏற்றுக்கொள்ளப்படும் சொல்

- **Dendritic cells** = கிளையி உயிரணுக்கள்
# விக்கிப்பீடியா:கலைச்சொல் ஒத்தாசை/மருத்துவம்/தொகுப்பு 01

## Flow cytometry

நான் பயன்படுத்தியுள்ள சொல். ஆனால் சரியா எனத் தெரியாது. யாராவது தமிழ் கூறினால் உதவியாக இருக்கும்.
- Flow cytometry - ஓட்ட குழியநுண் அளவியல்?  
--கலை 15:02, 11 மே 2011 (UTC)
:Flow cytometry என்பதில் உள்ள Flow என்பதைப் பாய்ம அல்லது பாய்மவழி எனலாம் ஆகவே *பாய்ம உயிரணுவிய அளவியம்* எனலாம்.--செல்வா 23:42, 18 மே 2011 (UTC)
:: , Flow cytometry = பாய்ம உயிரணுவிய அளவியம் என்பதை ஏற்றுக் கொள்வோமா?--கலை 08:37, 21 மே 2011 (UTC)
**இறுதியாக ஏற்றுக்கொள்ளப்படும் சொல்**
- **Flow cytometry** = பாய்ம உயிரணுவிய அளவியம்
# விக்கிப்பீடியா:கலைச்சொல் ஒத்தாசை/மருத்துவம்/தொகுப்பு 01

## Immunity தொடர்பான சொற்கள்

### Immunohistochemical staining

நான் பயன்படுத்தியுள்ள சொல். ஆனால் சரியா எனத் தெரியாது. யாராவது தமிழ் கூறினால் உதவியாக இருக்கும்.
- Immunohistochemical staining - நோயெதிர்ப்பு இழைய வேதி சாயமூட்டல்?
--கலை 15:02, 11 மே 2011 (UTC)
:இந்த Immunohistochemical என்னும் சொல் 1953 இல் ஆங்கிலத்தில் பதிவாகியதாம் (நன்றி: ஆக்ஃசுபோர்டு ஆங்கில அகராதி). இதனை நோயெதிர்பிழைய வேதி- எனக் கூறுவது பொருந்தும். எனவே கலை சொன்ன சொல் சரியே. -- செல்வா 23:42, 18 மே 2011 (UTC)
::Immunohistochemical staining = நோயெதிர்ப்பிழையவேதி சாயமூட்டல் என்பதை ஏற்றுக் கொள்வோமா?--கலை 08:37, 21 மே 2011 (UTC)
’’’இறுதியாக ஏற்றுக்கொள்ளப்படும் சொல்’’’
- Immunohistochemical staining = நோயெதிர்ப்பிழையவேதி சாயமூட்டல்
# விக்கிப்பீடியா:கலைச்சொல் ஒத்தாசை/மருத்துவம்/தொகுப்பு 01

## melanin

மெலனின் கரிய நிறத்தை வழங்கும் ஒரு நிறமி. இதற்கு தமிழ்ச் சொல்லாக்கம் தேவைப்படுகின்றது,
விக்சனரியில்..:கரியம்; கருநிறம்வழங்கி;
:எனது பரிந்துரைகள் பின்வருமாறு,
:கரிமி
:கருநிறமி
:கரியமி
::உங்கள் பரிந்துரைகள் அல்லது மேற்கூறிய எனது பரிந்துரைகளில் ஒன்றைத் தேர்ந்தெடுக்க உதவுங்கள்.--செந்தி<small><sup><font color="green" size="">//உரையாடுக//</font></sup></small> 09:26, 29 மே 2011 (UTC)
:::கருநிறமி பொருத்தமாக இருக்குமென நினைக்கின்றேன்.--கலை 11:09, 29 மே 2011 (UTC)
# விக்கிப்பீடியா:கலைச்சொல் ஒத்தாசை/மருத்துவம்/தொகுப்பு 01

## Natriuresis & Natriuretic peptide

உப்புச்சிறுநீராக்கப் புரதக்கூறு அல்லது உப்புச்சிறுநீராக்கும் புரதக்கூறு (natriuretic peptide) இதில் எது மிகப் பொருத்தமாக இருக்கும்? உதவிக்கு நன்றி!--நந்தகுமார் (பேச்சு) 09:34, 8 பெப்ரவரி 2014 (UTC)  
உப்புச்சிறுநீராக்கப் புரதக்கூறு அல்லது உப்புச்சிறுநீராக்கும் புரதக்கூறு எனும்போது இவைதான் சிறுநீரின் உப்புகளை **உருவாக்குகின்றன** என்று கருதவேண்டி இருக்க வாய்ப்புள்ளது. மேலும், natriuresisக்கு உப்புச் சிறுநீர் எனும் மொழிபெயர்ப்புப் பொருந்தவில்லை எனக் கருதுகிறேன். உப்பு எனும்போது சோடியம் மற்றும் ஏனைய உப்புவகைகளும் கருதப்படலாம். அறிவியல் சார்ந்த கட்டுரைகளில் natriuresis //natri(um) + (o)uresis // (சிறுநீரில் சோடிய அயன்கள் Na+ வெளியேற்றம்) எனும் கருத்தைத் தருமாறு இருத்தல் நன்று. "**சோடியச்சிறுநீர்மை**" என்று natriuresisஐக் குறிக்கலாம். **சோடியச்சிறுநீர்மைப் புரதக்கூறு** என்று natriuretic peptideஐ அழைக்கலாம். இவை எனது பரிந்துரைகள்.--<font color="red"><big>⚕</big></font>சி.செந்தி<font color="red"><big>⚕</big></font> <sup><font color="maroon">(உரையாடுக)</font></sup> 20:42, 8 பெப்ரவரி 2014 (UTC)  
நன்றி செந்தி!--நந்தகுமார் (பேச்சு) 05:38, 9 பெப்ரவரி 2014 (UTC)
# விக்கிப்பீடியா:கலைச்சொல் ஒத்தாசை/மருத்துவம்/தொகுப்பு 01

## Necrosis / Apoptosis

### இறுதியாக ஏற்றுக்கொள்ளப்படும் சொல்

- Cell death = உயிரணு இறப்பு
- Necrosis = இழையநசிவு
- Apoptosis = உயிரணு தன்மடிவு
# விக்கிப்பீடியா:கலைச்சொல் ஒத்தாசை/மருத்துவம்/தொகுப்பு 01

## Phagocytosis / Phagosome

**பரிந்துரைகள்**:
Phagocyte = தின்குழியம் ;
:*Phagocytosis --> Phagocyte + -osis = **தின்குழியமை**
:*Phagosome --> **தின்குழியவுடல்** அல்லது (இது ஒரு vacuole என்றபடியால்) **தின்குழியவெற்றிடம்** / **தின்குழியப் புன்வெற்றிடம்**
- lysosome : lysis + -some = பிரிக்கும் + உடல் = **பிரியுடல்**
- phagolysosome : '''தின்குழியப்பிரியுடல்
''':---செந்தி<small><sup><font color="orange" size="">//உரையாடுக//</font></sup></small> 22:31, 11 மே 2011 (UTC)
::Phagosome உருவாகும்போது அதற்குள் விழுங்கப்பட்ட பொருட்களும் இருப்பதனால் வெற்றிடம் என்ற சொல்லைத் தவிர்க்கலாம் என்று நினைக்கின்றேன். தின்குழியவுடல் என்றே அழைக்கலாமே?--கலை 14:31, 12 மே 2011 (UTC)
நீங்கள் கூறிய காரணத்தாலும் -some என்று முடிவதனாலும் அவ்வாறே (தின்குழியவுடல்) அழைத்தல் நல்லதுதான்.--செந்தி<small><sup><font color="orange" size="">//உரையாடுக//</font></sup></small> 16:47, 12 மே 2011 (UTC)  
:இதற்கு (Phagocytosis) என்பதற்கு, அ.கி. மூர்த்தியின் அறிவியல் அகராதி, *விழுங்கணு வளைப்பு* என்கிறது. பயன்படுத்த வேண்டும் என்று சொல்லவில்லை. செய்தியைப் பகிர்ந்துகொள்கிறேன்.--செல்வா 23:33, 18 மே 2011 (UTC)
::Phagocytosis என்பதற்கு விழுங்கணு வளைப்பும் பொருத்தமான, விளக்கம் தரும் சொல்லாகவே தெரிகின்றது.--கலை 08:35, 21 மே 2011 (UTC)
# விக்கிப்பீடியா:கலைச்சொல் ஒத்தாசை/மருத்துவம்/தொகுப்பு 01

## Phagocytosis / Phagosome

### இறுதியாக ஏற்றுக்கொள்ளப்படும் சொல்

- **Phagocyte** = தின்குழியம்
- **Phagocytosis** = தின்குழியமை
# விக்கிப்பீடியா:கலைச்சொல் ஒத்தாசை/மருத்துவம்/தொகுப்பு 01

## Signs and Symptoms

பொதுவாக நோய் அறிகுறிகள் என்று தமிழில் பயன்படுத்தப்படுகின்றது. காய்ச்சல், தலைவலி, இதயமுணுமுணுப்பு, போன்றவை இவற்றுள் அடங்கினாலும் ஆங்கிலத்தில் இதை Symptoms & Signs என்பர்.
Symptoms என்றால் நோயாளியால் உணரப்படும் நோயின் குறிகள், signs என்றால் மருத்துவரால் அறியப்படும் குறிகள்.
தமிழில் உள்ள அகரமுதலிகளில் Symptoms என்றாலும் சரி, signs என்றாலும் சரி நோய் அறிகுறிகள் என்று பொதுவாகப் பயன்படுத்தப்பட்டு வருகின்றது, எனவே எனது பரிந்துரையின்படி
- Symptoms : நோய் உணர்குறி (நோயாளியால் உணரப்படுவதால்...)
- Signs : நோய் அறிகுறி (மருத்துவரால் அறியப்படுவதால்...)
:என்று அனைத்து மருத்துவக்கட்டுரைகளிலும் காலப்போக்கில் மாற்ற வேண்டும் என்றும் பரிந்துரைகின்றேன். Symptoms & Signs என்று தனித்தனியாக சில இடங்களில் கொடுக்கவேண்டி உள்ளது. அனைத்துலக நோய்கள் வகைப்பாடு - 10 பட்டியல் முழுமை பெறவும் வார்ப்புரு ஒன்றைத் தமிழாக்கம் செய்யவும் இது அவசியமாகின்றது. உங்கள் பரிந்துரைகள், கருத்துக்கள்?--சி. செந்தி 13:24, 16 ஏப்ரல் 2011 (UTC)
இதுபற்றி நான் பல நாட்கள் யோசித்திருக்கின்றேன். ஆனால் எனக்கு இவற்றை சரியாக வேறுபடுத்திப் பெயரிட முடியவில்லை. உங்கள் பரிந்துரைகள் மிகவும் ஏற்புடையவையாகவே தோன்றுகின்றன. மிகவும் நன்றி செந்தி. --கலை 13:26, 16 ஏப்ரல் 2011 (UTC)  
:”நோய் அடையாளம்” என்று "signs" ஐக் குறிக்க இயலுமா? .--சோடாபாட்டில்<sup>உரையாடுக</sup> 13:43, 16 ஏப்ரல் 2011 (UTC)  
**அறிகுறி** (ஒன்று இதுவா என தெரிந்துக்கொள்வதற்கான ஆரம்ப நிலை)
**அடையாளம்** (ஒன்று இதுதான் என தெரியும் முழுமையான நிலை) அந்த வகையில் செந்தியின் சொற்கள் பொருத்தமானவை. --HK Arun 14:30, 16 ஏப்ரல் 2011 (UTC)  
- செந்தியின் பரிந்துரைகள் மிக நன்று! நோய்க்குறி என்பதற்கு ஈடான ஆங்கிலச் சொல் என்ன? உணர்குறி, அறிகுறி இரண்டுமே ஏறத்தாழ ஒரே பொருள் கொண்டவையே (symptoms and signs also have very similar meanings). யார் உணர்கிறார்கள், யார் அறிகிறார்கள் என்பதைக் கொண்டு பொருள் மாறுபடக்கூடும். நோயாளியே சில உடல் நிலைகளை தான் உணரும் உணர்வாக உணரமுடியும் (காந்துகின்றது, எரிகின்றது, வலிக்கின்றது, குமட்டல் ஏற்படுகின்றது..), ஆனால் கொப்புளம் உள்ளது, சிவந்து உள்ளது போன்றவற்றையும், பிறவற்றையும் அது சுட்டும் நிலையை அறிந்தவர் அறியத்தக்கனவாக இருப்பது அறிகுறி (மருத்துவர் அறியத்தக்க அறிகுறி, நோய் அறிகுறி) என்று கொள்ளலாம். ஆனால் இப்படி வலித்தால் இன்னது என்று நோயாளிகளும் நோயை (தன் போக்காக, இது தவறானதாகவும் அமையலாம்) அறிந்துகொள்ள உதவும். ஆகவே *அறிகுறி, உணர்குறி* என்பனவற்றை வழக்கால் இது இன்னது என்று துறைவழக்காக வேறுபடுத்திக் கொள்ளுதல் வேண்டும். --செல்வா 17:45, 16 ஏப்ரல் 2011 (UTC)  
- நோய் உணர்குறி, நோய் அறிகுறி என்று வேறுபடுத்துவது மிக்க நன்று. சொற்தேர்வுக்குப் பாராட்டுகள்!--பவுல்-Paul 18:23, 16 ஏப்ரல் 2011 (UTC)
:::அனைவருக்கும் மிக்க நன்றிகள்...--சி. செந்தி 19:59, 17 ஏப்ரல் 2011 (UTC)
# விக்கிப்பீடியா:கலைச்சொல் ஒத்தாசை/மருத்துவம்/தொகுப்பு 01

## Thrombosis

**இறுதியாக ஏற்றுக்கொள்ளப்பட்ட சொல்**
- **thrombosis** = (thromb- + -osis) = குழலியக்குருதியுறைமை
# மக்தலேனா தே பாசி

**புனித மரிய மக்தலேனா தே பாசி** (ஏப்ரல் 2, 1566 – மே 25, 1607) என்பவர் ஒரு இத்தாலிய உரோமன் கத்தோலிக்க புனிதரும், கர்மேல் சபைத் துறவியும், கிறித்தவ சித்தரும் ஆவார்.
# மக்தலேனா தே பாசி

## வாழ்க்கைக் குறிப்பு

புனித மரிய மக்தலேனா தே பாசி, இத்தாலிய மறுமலர்ச்சியில் முக்கியப் பங்கு வகித்த, உயர் குடியும் (noble family), செல்வந்தருமாகிய பாசி (Pazzi) குடும்பத்தைச் சேர்ந்தவர் ஆவார். இவரின் திருமுழுக்கு பெயர் கத்ரினா என்பதாகும். இவர் தனது 12-ஆம் அகவையில், தன் தாயின் முன்நிலையில் முதல் பரவச நிலையை (ecstasy) அடைந்தார். இதன் பின் பல முறை இவ்வகையான அனுபவங்களைப் பெற்றார். தனது 14-ஆம் அகவையில் துறவற சபையில் சேர்ந்தாலும், அவரின் குடும்பத்தின் எதிர்ப்பால், திருப்பி அனுப்பப்பட்டார். அவரது குடும்பத்தினர் அவரை திருமணம் செய்ய கட்டாயப்படுத்தின போதும், அவர்களது மனதை மாற்றி, தன் 16-ஆம் அகவையில் கர்மேல் சபையில் சேர்ந்து, மரிய மக்தலேனா என்னும் பெயரை, தன் துறவற பெயராகக் கொண்டார். தன் வாழ்நாள் முழுவதும், கடும் தவமும், செபமும் செய்து வந்தார்.
# மக்தலேனா தே பாசி

## புனிதர் பட்டமளிப்பு

இவரின் இறப்புக்குப் பின், பல புதுமைகள் நிகழ்ந்ததால், இவருக்கு முத்திப்பேறு பெற்ற பட்டம் அளிப்பதற்கான முயற்சிகள் திருத்தந்தை ஐந்தாம் பவுலின் ஆட்சியில் துவங்கி திருத்தந்தை எட்டாம் அர்பனின் ஆட்சியில் 1626-இல் வழங்கப்பட்டது. எனினும் 62 ஆண்டுகளுக்குப் பின்னரே திருத்தந்தை பத்தாம் கிளமெண்டால், ஏப்ரல் 28, 1669 அன்று புனிதர் பட்டம் அளிக்கப்பட்டது.
# மக்தலேனா தே பாசி

## விழா நாள்

இவரின் புனிதர் பட்டமளிப்பின் போது, இவரது விழா நாள், இவரின் இறந்த நாள் ஆகிய, 25 மே எனக்குறிக்கப்பட்டது. ஆனால் 1725-இல் அந்நாள் புனித திருத்தந்தை எட்டாம் கிரகோரிக்கு ஒதுக்கப்பட்டதால் 29 மே-க்கு நகர்த்தப்பட்டது. 1969-இல் நடந்த மாற்றத்தில் மீண்டும் 25 மே-க்கு நகர்த்தப்பட்டது.
# விக்கிப்பீடியா:கலைச்சொல் ஒத்தாசை/மருத்துவம்/ப

- **புற்றுநோய் தொடர்பான சொற்கள்**
Tumour - கட்டி, கழலை
Cancer - புற்றுநோய்
Malignant - கேடுதரு, Malignant tumour -கேடுதரு கட்டி (கேடுதரு கழலை) = புற்றுநோய்
Benign - நோயி(ல்)லா, Benign tumour - நோயி(ல்)லாக் கட்டி (நோயிலாக் கழலை) , கேடில்லாக் கட்டி
Blood cancer = Leukemia - குருதிப் புற்றுநோய்
Neoplasm - புத்திழையம்
Hematological Neoplasm - குருதியியல் புத்திழையம்
Hematological malignancy - குருதியியல் புற்றுநோய்கள்
Cell differentiation - உயிரணுத் திரிபு / சிறப்பணுத் திரிபு
Neoplasia - புத்திழையப் பெருக்கம்
Hyperplasia - இழைய மிகைப்பெருக்கம்
Metaplasia - உயிரணுத் திரிபு
Anaplasia - உயிரணுத் திரிபு மீள்வு / உயிரணு முன்னிலை மீள்வு
Dysplasia - இயல்புப்பிறழ்ந்த வளர்ச்சி
desmoplasia - தொடுப்பிழையப் பெருக்கம்
# ஆரிய வைசியர்

தமிழ்நாட்டில் இருக்கும் சாதிகளில் ஆரிய வைசியர் எனப்படும் சாதியும் ஒன்று ஆகும். இந்த சாதியினர் தெலுங்கு மொழியைப் பேசுகின்றனர். இவர்கள் பெரும்பான்மையாக வணிகத் தொழிலில் ஈடுபட்டுள்ளனர். ஆரிய வைசியர்களின் குலதெய்வம் வாசவி ஸ்ரீ கன்னிகாபரமேஸ்வரி அம்பாள் ஆவார். இவர்கள் பாரம்பரியமாக சைவ உணவு உட்கொள்பவராக உள்ளவர்கள். முன்பு கோமதி செட்டியார் என்று அழைக்கப்பட்டவர்கள் தற்போது ஆரிய வைசியர் என்று அழைக்கப்பட விரும்புகின்றனர். இவர்கள் சைவ, வைணவ கடவுள்களை வணங்குபவர்களாக உள்ளனர்.
# ஆரிய வைசியர்

## புகழ்பெற்ற சில ஆரிய வைசியர்கள்

- மோகன்தாஸ் கரம்சந்த் காந்தி
- பொட்டி ஸ்ரீராமுலு
- கொனிஜெட்டி ரோசையா
- கிரந்தி மல்லிகார்ஜூன ராவ்
# ஆறாம் போனிஃபாஸ் (திருத்தந்தை)

**திருத்தந்தை ஆறாம் போனிஃபாஸ்**, ரோம் நாட்டினர் ஆவார். சுமார் ஏப்ரல் 896-ஆம் ஆண்டு, திருத்தந்தை ஃபொர்மோசுஸின் மரணத்திற்குப் பிறகு நிகழ்ந்த கலவரத்தினால் தேர்ந்தெடுக்கப்பட்டார். ஆட்சிக்கு வருவதற்கு முன்பே இருமுறை குருவாகவும், துணை திருத்தொண்டராகவும் இருந்தபோது தன் பதவியை இழக்க நேர்ந்தது.  
வெறும் 15 நாள் ஆட்சிக்குப்பின் கீல்வாதத்தால் இறந்ததாக நம்பப்படுகின்றது. ஆனால் வேறு சிலர் ஸ்பொலித்தோக்களின் (Spoleto) கட்டாயத்தினால், ஆறாம் ஸ்தேவானை திருத்தந்தையாக்க பதவி விலகினார் எனகின்றனர்.  
898-ஆம் ஆண்டு திருத்தந்தை ஒன்பதாம் யோவானால் கூட்டப்பெற்ற சங்கத்தில் இவரது திருப்பீடத் தேர்தல் செல்லாததாக அறிவிக்கப்பட்டது.
# வார்ப்புரு:Cite Catholic Encyclopedia/doc

This template may be used to cite the 1913 Catholic Encyclopedia. The text is available either at NewAdvent.org or at wikisource:Catholic Encyclopedia (1913), and this template allows either source to be referenced.
# வார்ப்புரு:Cite Catholic Encyclopedia/doc

### Usage

Full template with available options is shown below. if "wstitle" is set "title" and "url" are ignored. If "wstitle" or "url" are set then id is ignored.  
<pre>  
</pre>
# வார்ப்புரு:Cite Catholic Encyclopedia/doc

### Examples

Example using wstitle (wikisource):
-  
<pre>  
</pre>  
Example using id (newadvent.org):
-  
<pre>  
</pre>  
Example using url (could point to any source of the page):
-  
<pre>  
</pre>  
There is also a short form which might be appear in a "Notes" section. This should only be used if the full form is given in a different section. Example using wstitle:  
-  
<pre>  
</pre>  
The <code>noicon</code> option is useful when the citation appears in a Wikisource-inline list and <code>wstitle</code> is being used, for example:  
-  
<pre>
-
</pre>  
=
# 7

கிபி ஆண்டு **7** (**VII**) என்பது ஜூலியன் நாட்காட்டியில் சனிக்கிழமையில் ஆரம்பமான சாதாரண ஆண்டு ஆகும். அக்காலத்தில் இவ்வாண்டு "மெட்டெல்லசு மற்றும் நிர்வா ஆகியோரின் ஆட்சி ஆண்டு" (“Year of the Consulship of Metellus and Nerva”) எனவும், "ஆண்டு 760" (பண்டைய உரோமன் அப் ஊர்பி கொண்டிட்டா நாட்காட்டியில்) எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 7 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது ஏழாம் ஆண்டாகும். இதற்கு முந்தைய ஆண்டு கிபி 6 ஆகும்.
# 7

## நிகழ்ச்சிகள்

<onlyinclude>
# 7

## நிகழ்ச்சிகள்

### இடம் வாரியாக

#### ரோமப் பேரரசு

- இல்லிரியான்ஸ் ரோம ஆட்சிக்கு எதிராக கிளர்ச்சி செய்கின்றனர்.
- பன்னோனியான்ஸ் டால்மேடியன் மற்றும் இல்லிரியான்ஸ் ஆகியோருக்கு எதிராக கிளர்ச்சி செய்கின்றனர்.
- கான்கார்டின் கோவில் கட்ட தொடங்கப்பட்டது.
# 7

## நிகழ்ச்சிகள்

### இடம் வாரியாக

#### ஆசியா

- வோநோனஸ் I பார்தியாவின் மன்னனாகிறான்.</onlyinclude>
# 7

## பிறப்புகள்

- திராசுஸ் சீசர் (இறப்பு: 33). ஜெர்மானிகஸ் மற்றும் ஆக்ரிப்பினா ஆகியோரின் மகனாவார்.
- டொமிதியாஸ் கார்புளோ (இறப்பு: 67). இவர் ரோம நாட்டு படைகளின் தளபதியாவார்.
# 7

## இறப்புகள்

- அதேனோடொரஸ் கேனனிட்ஸ் (பிறப்பு: கிமு 74), மெய்யியலாளர்.
# 8

கிபி ஆண்டு **8** (**VIII**) என்பது ஜூலியன் நாட்காட்டியில் ஞாயிற்றுக்கிழமையில் ஆரம்பமான நெட்டாண்டு ஆண்டு ஆகும். அக்காலத்தில் இவ்வாண்டு "கமில்லசு மற்றும் குவின்க்டிலியானசு ஆகியோரின் ஆட்சி ஆண்டு" (“Year of the Consulship of Camillus and Quinctilianus”) எனவும், "ஆண்டு 761" (பண்டைய உரோமன் அப் ஊர்பி கொண்டிட்டா நாட்காட்டியில்) எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 8 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது எட்டாம் ஆண்டாகும். இதற்கு முந்தைய ஆண்டு கிபி 7 ஆகும்.
# 8

## நிகழ்வுகள்

<onlyinclude>
# 8

## நிகழ்வுகள்

### இடம் வாரியாக

#### ரோமப் பேரரசு

- ஆகஸ்ட் 3 – ரோம தளபதி திபெரியாஸ் டால்மேதியான்களை பதினஸ் ஆற்றில் தோற்கடித்தார்.
# 8

## நிகழ்வுகள்

### இடம் வாரியாக

#### ஆசியா

- வோநோனஸ் I பார்தியாவின் மன்னனாகிறான்.</onlyinclude>
# 8

## பிறப்புகள்

- டைடஸ் ப்ளேவியஸ் சபினஸ் (இ. 69)
# 8

## இறப்புகள்

- மார்கஸ் வலேரியஸ் மேச்சல்ல கார்வினஸ் (பி. கிமு 64) ரோம தளபதி.
# 10கள்

மார்பளவு சிலை , இவர் தசாப்தத்தின் பெரும்பகுதிக்கு ஆட்சி செய்தார்.]]  
**10களின்** தசாப்தம் ஜனவரி 1, கிபி 10, டிசம்பர் 31, கிபி 19 வரை நீடித்தது.  
ஐரோப்பாவில், இந்த தசாப்தத்தில் ஜெர்மானியாவில் ஆரம்பகால ஏகாதிபத்திய பிரச்சாரங்கள் முடிவடைந்தது. ஜெர்மானிக்கஸ் தலைமையிலான உரோமானியப் படைகள் கி.பி 16 இல் இடிஸ்டாவிசோ போரில் ஜெர்மானிய பழங்குடியினரை தோற்கடித்தது. அடுத்த ஆண்டில், மரோபோடியஸ் மற்றும் ஆர்மினியஸ் இடையே ஒரு போர் வெடித்தது . ஆப்பிரிக்காவில், டக்ஃபரினாஸ் தனது சொந்த முசுலமி பழங்குடியினரையும், பிற பெர்பர் பழங்குடியினரின் தளர்வான மற்றும் மாறிவரும் கூட்டணியையும் வட ஆபிரிக்காவில் உரோமானியர்களுக்கு எதிரான போரில் பேரரசர் திபேரியசின் ஆட்சியின் போது (கி.பி. 14-37) வழிநடத்தினார். ஆர்மீனிய அர்தாக்சியத்து வம்சம் உரோமானியர்களால் தூக்கியெறியப்பட்டது. சீனாவில், சின் வம்சத்தின் பேரரசர் வாங் மாங்கிற்கு எதிராக சிவப்பு புருவங்கள் கிளர்ச்சி வெடித்தது. கொரியாவில், டோங்புயோ இராச்சியத்தின் ஆட்சியாளரான டேசோ, தனது படைகளை மீண்டும் கோகுரியோவிற்கு அழைத்துச் சென்றார். இந்த நேரத்தில், கோகுரியோவின் இளவரசரான முஹ்யுல், கோகுரியோவின் படைகளை நன்கு திட்டமிட்டு பதுங்கியிருந்து வழிநடத்தி, டேசோவின் அனைத்து இராணுவத்தையும் படுகொலை செய்தார். டோசாவும் அவனது சில ஆட்களும் மட்டும் தப்பிச் சென்றனர்.  
10 களின் இலக்கியப் படைப்புகளில் பண்டைய உரோமானியக் கவிஞர் ஆவிட், *டிரிஸ்டியா* மற்றும் *எபிஸ்டுலே எக்ஸ் பொன்டோ ஆகியோரின் படைப்புகள் அடங்கும்,* அதே நேரத்தில் நிகோலசு தமாசுகசு பேரரசர் அகஸ்டஸின் வாழ்க்கை வரலாற்றை எழுதினார்.  
உரோமானியப் பேரரசில், பேரரசு முழுவதும் சோதிடச் செயல்களுக்கு குறிப்பாக சோதிடத்தின் மீது தடை விதிக்கப்பட்ட அரசாணை வெளியிடப்பட்டது. ஒரு வாடிக்கையாளருக்கும் பயிற்சியாளருக்கும் இடையில் ஏதேனும் ஒரு ஆலோசனையை குறைந்தபட்சம் ஒரு மூன்றாம் தரப்பு சாட்சியுடன் நடத்துவது மற்றும் ஒருவருடைய மரணம் பற்றிய விசாரணையைத் தடை செய்வதும் அரசாணைக்கு தேவைப்பட்டது. ஒரு பெரிய பூகம்பம் அனத்தோலியாவின் ஆசியாவின் ரோமானிய மாகாணத்தில் லிடியா பகுதியில் குறைந்தது பன்னிரண்டு நகரங்களை அழித்தது. சீனாவில், கி.பி 11 இல் மஞ்சள் ஆற்றில் பெரும் வெள்ளப்பெருக்கு ஏற்பட்டது. இது அடுத்த தசாப்தத்தில் சின் வம்சத்தின் வீழ்ச்சியைக் கொண்டுவர உதவியதாகக் கருதப்படுகிறது.  
வரலாற்றாளர் மேனிங் (2008) கி.பி.10 இல் உலக மக்கள்தொகை 241 மில்லியன் என தற்காலிகமாக மதிப்பிடுகிறார்.
# 10கள்

## மக்கள்தொகையியல்

நம்பகமான மக்கள்தொகை தரவு இல்லாததால், 1 ஆம் நூற்றாண்டில் உலக மக்கள்தொகையின் மதிப்பீடுகள் பெருமளவில் வேறுபடுகின்றன, கி.பி. 1க்கான மதிப்பீடுகள் 150 முதல் 300 மில்லியன் வரை வேறுபடுகின்றன. மக்கள்தொகை ஆய்வாளர்கள் பொதுவாக பழங்காலத்தில் பெரும்பாலான குறிப்பிட்ட ஆண்டுகளை மதிப்பிட முயற்சிப்பதில்லை. மாறாக கி.பி. 1 அல்லது கி.பி. 200 போன்ற சுற்று ஆண்டுகளுக்கான தோராயமான எண்களைக் கொடுக்கிறார்கள். இருப்பினும், மேனிங் (2008) உடன் தற்காலிகமாக உலக மக்கள்தொகையை இன்னும் குறிப்பிட்ட ஆண்டுகளில் மறுகட்டமைக்கும் முயற்சிகள் மேற்கொள்ளப்பட்டன. கி.பி 10 இல் உலக மக்கள் தொகை 241 மில்லியன் என மதிப்பிடப்பட்டுள்ளது.
# 10கள்

## குறிப்பிடத்தக்க மக்கள்

- சீசர் அகஸ்டஸ், உரோமானியப் பேரரசர் ( கிமு 27 - கிபி 14 )
- திபேரியசு, ரோமானியப் பேரரசர் ( கி.பி. 14-37 )
- ஜெர்மானிக்கஸ், உரோமன் படைத் தளபதி
# 3-ஆம் நூற்றாண்டு

**3-ஆம் நூற்றாண்டு** என்ற காலப்பகுதி ஜூலியன் நாட்காட்டியின் படி கிபி 201 தொடக்கம் கிபி 299 வரையான காலப்பகுதியை குறிக்கிறது. இக்காலப் பகுதி தொன்முறை யுகமாகக் கருதப்படுகிறது.
# 3-ஆம் நூற்றாண்டு

## குறிப்பிடத்தக்கவர்கள்

- கார்னேலியாஸ், ரோம பாதிரியார்
- லியு ஹுய், சீன கணிதவியலாளர்
- லியு பி, சு நாட்டினை நிறுவியவர்.
- கோவ் கோவ், வேய் நாட்டினை நிறுவியவர்.
- அலேசேன்றியாவின் பப்பஸ், கிரேக்க கணிதவியலாளர்.
- நாகார்ஜுனா, புத்தத் துறவி
- சிப்ரியன், கார்தேஜ் பாதிரியார்
# 3-ஆம் நூற்றாண்டு

## கண்டுபிடிப்புகள்

- சிரியாவின் ராணிக்காக முதன்முதலாக மூக்குக்கண்ணாடி செய்யப்பட்டது.
- அம்புகளை எய்து கொண்டே இருக்கும் கருவி செய்யப்பட்டது.
# 4-ஆம் நூற்றாண்டு

**4ம் நூற்றாண்டு** என்ற காலப்பகுதி ஜூலியன் நாட்காட்டியின் படி கிபி 301 தொடக்கம் கிபி 399 வரையான காலப்பகுதியை குறிக்கிறது.
# 4-ஆம் நூற்றாண்டு

## நிகழ்ச்சிகள்

- 337 – கான்ஸ்டன்டைன் I சாவதற்கு முன் கிருத்துவராக மாற்றப்பட்டார்.
- 395 – தியோடோசியஸ் I இறந்தார். இதன் விளைவாக ரோம நாடு நிரந்தரமாக பிரிந்தது.
# 4-ஆம் நூற்றாண்டு

## குறிப்பிடத்தக்கவர்கள்

- கான்ஸ்டன்டைன் I (306-337), ரோமப் பேரரசர்
- தியோடோசியஸ் I (378-395), ரோமப் பேரரசர்
- குமரஜீவா(344-413) இந்திய புத்தத் துறவி
- டாவ்-உன்(312-385), சீன புத்தத் துறவி